**PISMENA PRIPREMA ZA IZVOĐENJE NASTAVE**

**KNJIŽNIČARKA:** Vlatka Antolić

**RAZRED:** III.

**NASTAVNA TEMA:** Enciklopedija kao izvor znanja

**TIP NASTAVNOG SATA:** obrada novoga gradiva

**VRIJEME NASTAVNOG SATA:** jedan školski sat

**MJESTO IZVOĐENJA NASTAVNOG SATA:** knjižnica

**NASTAVNI SUSTAV:** integracijsko-korelacijski

**CILJ (SVRHA) OBRADE NASTAVNE JEDINICE:**

 Učenici će upoznati i naučiti koristiti enciklopedije kao izvore znanja

**ISHODI:**

1. **OBRAZOVNI:**
* učenici će znati definirati pojam enciklopedije
* uočiti enciklopediju kao dio referentne zbirke
* upoznati vrste enciklopedija
* naučiti koristiti i naći informacije u enciklopedijama
* bogatiti rječnik
* usvojiti vještine potrebne za razvijanje informacijske pismenosti
1. **FUNKCIONALNI:**
* učenici će razvijati sposobnosti uočavanja, razmišljanja i zaključivanja
* razvijati sposobnosti rada na tekstu
* razvijati vještine pronalaženja i izdvajanja važnih informacija
* razvijati sposobnosti selektiranja i vrjednovanja informacija i preoblikovati ih u znanje
* razvijati sposobnosti samostalnog i timskog rada
* razvijati sposobnost kritičkoga mišljenja
1. **ODGOJNI:**
* kod učenika se potiče istraživački duh i radoznalost
* potiče se navika korištenja raznih izvora znanja
* razvija se pozitivan odnos prema knjizi i znanju
1. **KOMUNIKACIJSKI:**
* učenici će uvježbavati sposobnost komuniciranja: slušanja, primanja i odašiljanja poruka
* primjenu pravogovora i pravopisa

**NASTAVNE METODE:**

* razgovor
* pokazivanje
* objašnjavanje
* razmišljanje
* zapažanje
* čitanje
* izlaganje
* rad u skupinama
* izrada plakata
* pisanje
* zaključivanje

**NASTAVNI OBLICI:**

* + frontalni rad
	+ individualni rad
	+ skupni rad

**NASTAVNA SREDSTVA I POMAGALA:**

* živa riječ nastavnika i učenika
* listići sa slikama
* listići sa zadacima
* radni listići
* enciklopedije
* olovke za pisanje
* bojice
* škare i ljepilo
* plakat

**KORELACIJA:**

* hrvatski jezik
* priroda i društvo
* likovna kultura

**IZVORI ZA PRIPREMANJE NASTAVNIKA:**

* 1. Znanjem do znanja : prilog metodici rada školskog knjižničara. Zagreb : Zavod za informacijske studije Odsjeka za informacijske znanosti Filozofskog fakulteta Sveučilišta u Zagrebu, 2005.
	2. Demut, A. Putokazi školske knjižnice. Zagreb : Školska knjiga, 2003.
	3. Rosandić, D. Metodika književnog odgoja i obrazovanja. Zagreb : Školska knjiga, 1988.
	4. Veliki školski leksikon: A-Ž. Zagreb : Školska knjiga, 2003.
	5. Rječnik hrvatskoga jezika. Zagreb : Leksikografski zavod Miroslava Krleže : Školska knjiga, 2000.

**USTROJSTVO NASTAVNOG SATA:**

1. Doživljajno-spoznajna motivacija
2. Najava teme
3. Obrada novoga gradiva
	1. Definiranje pojma i vrste enciklopedija, dijelovi enciklopedije
	2. Rad u skupinama
	3. Izlaganje rezultata rada
	4. Izrada plakata
4. Ponavljanje
5. Odjava sata
6. Zaliha

Listići

**1. grupa**

Odgovorite punim rečenicama! Odgovore ispišite na radni papir!

**1. Kako su u enciklopedijama najčešće poredani pojmovi?**

**2. Poredajte po abecedi jednu ispod druge ove riječi:**

enciklopedija

čitanka

učiteljica

knjižnica

razred

**3. U enciklopediji pronađi pojam i zapiši ga na papir!**

 **Ilustratori: na papirić nacrtajte enciklopediju!**

**2. grupa**

**1. Prepišite na radni papir i nadopunite sljedeće rečenice!**

Ime i prezime pisca, naslov, nakladnik, mjesto i godina izdanja enciklopedije nalaze se na \_\_\_\_\_\_\_\_\_\_\_\_\_ strani.

Popis pojmova koji nam **kaže** na kojoj se stranici nalaze podaci o traženom pojmu zove se \_\_\_\_\_\_\_\_\_\_\_\_\_\_\_ .

**2. U enciklopediji pronađi pojam i zapiši ga na papir!**

**3. Nabroji sve vrste enciklopedija.**

**Ilustratori: na papirić nacrtajte enciklopediju!**

**3. grupa**

**Odgovorite punim rečenicama! Odgovore ispišite na radni papir!**

**1. Koje vrste enciklopedija poznajete? Napišite na radni papir!**

**2. Prelistajte enciklopediju i pronađite pojam te ga zapišite na papir!**

**3. Kako su u enciklopedijama najčešće poredani pojmovi?**

**Ilustratori: na papirić nacrtajte enciklopediju!**

**4. grupa**

**1. Pronađite u enciklopediji na svome stolu pojam ! Ispišite ga na radni papir!**

**2. Na radni papir ispišite naziv te enciklopedije, mjesto izdanja, godinu i stranicu u enciklopediji na kojoj se pojam nalazi!**

**3. Kako su u enciklopedijama najčešće poredani pojmovi?**

**Ilustratori: na papirić nacrtajte enciklopediju!**